飲酒二十首同蘇翰林先生次韵追和陶淵明  其二○
作者：晁補之
朝代：宋

paragraphs: 黄子似淵明，城市亦復真。
陳君有道舉，化行閭井淳。
張侯公瑾流，英思春泉新。
高才更難及，淮海一髯秦。
嗟予競何爲，十駕晞後塵。
文章不急事，用意斯已勤。
平生不共飲，歎息無與親。
問道伯昏室，何人獨知津。
各在天一方，淚落衣上巾。
歸休可共隠，山中復何人。